Ένας… επαγγελματίας Ολυμπιακός.



Οι «ερυθρόλευκοι» έβγαλαν δύσκολη αποστολή στα Γιάννενα επικρατώντας 2-1 του ΠΑΣ για την 17η αγωνιστική της Super League, παραμένοντας σε επαφή με την κορυφή και τον ΠΑΟΚ.



Το τέρμα του Λάζαρου Χριστοδουλόπουλου με κεφαλιά στο 37’ έγειρε την πλάστιγγα υπέρ των Πειραιωτών, ενώ νωρίτερα οι δύο ομάδες είχαν σκοράρει με αυτογκόλ. Ο Απόστολος Σκόνδρας έστειλε (8’) την μπάλα στην εστία του Βελλίδη με κεφαλιά μετά από σέντρα του Φορτούνη και ο Βούκοβιτς στο 14’ μετά από σουτ του Νικολιά την έδωσε τροχιά προς την εστία του Σα.



Η ομάδα του Μαρτίνς ήταν ανώτερη, αλλά δεν είχε την παραγωγικότητα φάσεων που συνηθίζει και χωρίς να εντυπωσιάσει έφτασε σε μια σημαντική νίκη. Βελτιωμένοι σε σχέση με τις πρόσφατες αναμετρήσεις τους οι Ηπειρώτες.



Κάντε κλικ εδώ για να δείτε τα επίσημα στιγμιότυπα της Nova.





Πώς έπαιξαν











Το ματς



Το σκηνικό ήταν αναμενόμενο στο ξεκίνημα του αγώνα. Ακολουθώντας την πετυχημένη της Βοιωτίας (1-0 τον Λεβαδειακό στο 7’), ο Ολυμπιακός μπήκε στον αγωνιστικό χώρο των Ζωσιμάδων με στόχο ένα πολύ γρήγορο γκολ, που θα του έκανε πιο δύσκολο το έργο. Θα έβγαζε από πάνω του την πίεση και θα «άνοιγε» τους γηπεδούχους. Μετά το πεντάλεπτο… ζέσταμα, οι «ερυθρόλευκοι» ξεκίνησαν να ανεβάζουν… στροφές και στην πρώτη ουσιαστικά επίθεση με πολύ καλές αξιώσεις άνοιξαν το σκορ, έχοντας και την τύχη με το μέρος τους.







Ο Φορτούνης άδειασε Αποστολόπουλο-Μπουκουβάλα στο 8’, έκανε ωραία σέντρα και ο Απόστολος Σκόνδρας δεν αντέδρασε καλά με αποτέλεσμα να στείλει την μπάλα στα δίχτυα των Ηπειρωτών με το κεφάλι. Με κατά τίμημα πλήρωσε τους «ερυθρόλευκους» ο ΠΑΣ. Μετά το σωτήριο διώξιμο του Ομάρ (προ του Παμλίδη) στο παρά πέντε, ο Μπουχαλάκης δεν επενέβη τη στιγμή που έπρεπε, ο Γκιγέρμε λίγο μετά κράτησε ζωντανή την μπάλα στα καρέ της ομάδας του. Ο Νικολιάς που έπιασε σουτ από κάπως πλάγια θέση, είδε τον Βούκοβιτς να μην βάζει σωστά τα πόδιά του και να πετυχαίνει αυτογκόλ. Ακόμη ένα στη σεζόν.







Μετά από αυτό το σημείο, ο ΠΑΣ πήρε αυτοπεποίθηση και βλέποντας τον Ολυμπιακό να χάνει τη συγκέντρωσή του για ένα μικρό διάστημα και να έχει αργές αντιδράσεις στο κέντρο, λίγο έλειψε να τον πληγώσει κι άλλο. Χτυπώντας στην κόντρα επίθεση με Νικολιά και Κριζμάν, που έβγαιναν πολύ γρήγορα στην αντεπίθεση, γνωρίζοντας ότι ο Μπουχαλάκης, ο οποίος δεν τα πήγε καλά στο ανασταλτικό κομμάτι, κουβάλαγε και κίτρινη από το 23ο λεπτό. Κάπως έτσι (παίζοντας, δηλαδή, γρήγορα) ο Παμλίδης «κλώτσησε» το 2-1, μετά το γύρισμα του Κροάτη, αφού δεν… συγχρονίστηκε καλά και έπιασε… τζούφιο σουτ.



Αφού ο ΠΑΣ δεν εκμεταλλεύτηκε το καλό του διάστημα, ο Ολυμπιακός άρχισε και πάλι να ελέγχει τον ρυθμό και να ρολάρει επιθετικά, ενώ λίγο πριν μπει και το δεύτερο τέρμα των Πειραιωτών (αφού ενδιάμεσα απείλησε με κεφαλιά ο Φορτούνης) η κατοχή είχε φτάσει η κατοχή στο 73%-27% υπέρ τους. Με κάπως παρόμοιο πλάνο επίθεσης, έκανε και το δεύτερό του «χτύπημα» η ομάδα του Μαρτίνς, ο Ποντένσε πλαγιοκόπησε από τα δεξιά και έκανε ωραία σέντρα για τον Χριστοδουλόπουλο που νίκησε (37’) με κεφαλιά τον Βελλίδη. Λίγα λεπτά (43’) μετά ο διεθνής άσος νικήθηκε από τον Βελλίδη με πλασέ από κάπως πλάγια θέση.







Με φόρα από το πρώτο μέρος, ο Χριστοδουλόπουλος έπιασε γλυκό σουτ εκτός περιοχής στο «καλημέρα» του δεύτερου, αναγκάζοντας τον Βελλίδη σε ωραία επέμβαση. Σε διαφορετικό τέμπο, όχι τόσο γρήγορο με αυτό που είχε προηγηθεί κύλησε το παιχνίδι στη συνέχεια.



Ο ΠΑΣ έδειχνε να μην έχει τόσες δυνάμεις για να προσπαθήσει αν τρέξει τον Ολυμπιακό και στο 48’ έκανε μια από τις λίγες επικίνδυνες επιθέσεις του και μετά από κόντρες σε Σισέ και Βούκοβιτς, που έδειχνε να έχει… μαγνήτη στην μπάλα, κέρδισε ένα κόρνερ ο ΠΑΣ. Για να βρούμε την επόμενη πραγματικά επικίνδυνη στιγμή πρέπει να γυρίσουμε το… φιλμ του αγώνα στο 85’ με την άστοχη κεφαλιά του Τζημόπουλου από καλή θέση.



Ενδιάμεσα, ο Ολυμπιακός είχε την πρωτοβουλία των κινήσεων και δύο μεγάλες ευκαιρίες για να κλειδώσει τη νίκη. Αυτή του Χριστοδουλόπουλου, που έδειξε να αιφνιδιάζεται κάπως μετά το «τσαφ» της αντίπαλης άμυνας στο γύρισμα του Κούτρη, με αποτέλεσμα να πιάσει δυνατό μεν, αλλά άστοχο σουτ δε από καλή θέση. Πιο ξεκάθαρη ευκαιρία είχε ο Φορτούνης, ο οποίος τελείωσε εντυπωσιακά αφενός, αλλά αναποτελεσματικά στο 73’ από θέση βολής και ενώ θα μπορούσε να τελειώσει πιο απλά τη φάση που του έκατσε.









Οι συνθέσεις



ΠΑΣ Γιάννινα (Γιάννης Πετράκης): Βελλίδης, Μπουκουβάλας, Τζημόπουλος, Σκόνδρας, Αποστολόπουλος, Λίλα, Σιόντης (83' Νάουμετς), Νικολιάς, Γιάκος (65' Αθανασιάδης), Παμλίδης (80' Ξύδας), Κρίζμαν.



Ολυμπιακός (Πέδρο Μαρτίνς): Σα, Βούκοβιτς, Σισέ, Κούτρης, Ελαμπντελαουί, Μπουχαλάκης, Γκιλιέρμε, Φορτούνης (87' Νάτχο), Ποντένσε (90+2' Τοροσίδης), Χριστοδουλόπουλος, Γκερέρο (71' Χασάν).



Αποστόλης Λιβάνιος